1. Aktsiaselts Hansa Liising Eesti (edaspidi hageja) esitas 5. oktoobril 2006. a Harju Maakohtule maksekäsu kiirmenetluse avalduse Aktsiaseltsi Katus (edaspidi kostja) vastu 86 434 krooni 4 sendi saamiseks. Harju Maakohus edastas 4. juuli 2006. a määrusega maksekäsu kiirmenetluse avalduse lahendamiseks Viru Maakohtule. Viru Maakohus rahuldas 10. juuli 2006. a määrusega avalduse ning tegi kostjale makseettepaneku tasuda hagejale 86 434 krooni 4 senti ja hüvitada menetluskulud. Kostja esitas 1. augustil 2006. a Viru Maakohtule vastuväite makseettepaneku kohta. Seejärel andis Viru Maakohus 29. septembri 2006. a määrusega maksekäsu esemeks oleva nõude üle Harju Maakohtule menetluse jätkamiseks hagimenetluses.